
Etiketa schválená: 28.11.2024
Prípravok na ochranu rastlín pre profesionálnych používateľov
PONANT®

Selektívny postrekový herbicídny prípravok vo forme vodou rozpustných granúl (SG) určený na ničenie dvojklíčnolistových burín v kukurici.

ÚČINNÁ LÁTKA
	dicamba
	700 g/kg
(70 % hm)
	



Látky nebezpečné pre zdravie, ktoré prispievajú ku klasifikácii prípravku:
dicamba (CAS no. 1918-00-9), sodný diizopropylnaftalénsulfonát (CAS no. 1322-93-6) kyselina lignosulfónová, sodná soľ (CAS no. 8061-51-6)

OZNAČENIE PRÍPRAVKU
	[image: ]

	 GHS09




Pozor
	H411
	Toxický pre vodné organizmy, s dlhodobými účinkami.

	P101
	Ak je potrebná lekárska pomoc, majte k dispozícii obal alebo etiketu výrobku.

	P102
	Uchovávajte mimo dosahu detí.

	P264
	Po manipulácii starostlivo umyte ruky a tvár vlažnou vodou.

	P273
	Zabráňte uvoľneniu do životného prostredia. 

	P280
	Noste ochranné rukavice/ochranný odev/ochranné okuliare/ochranu tváre.

	P391
	Zozbierajte uniknutý produkt.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov, v súlade s platným zákonom o odpadoch.

	
	

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.



SP1 	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd. Zabráňte kontaminácii prostredníctvom odtokových kanálov poľnohospodárskych dvorov a vozoviek).
SPe3	Z dôvodu ochrany necielených rastlín udržiavajte medzi ošetrovanou plochou a neobhospodarovanou zónou ochranný pás zeme v dĺžke 5 m.

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo3	Pre ryby a ostatné vodné organizmy slabo jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných článkonožcov s prijateľným rizikom.

Zákaz používania prípravku v 1. ochrannom pásme zdrojov pitných vôd!
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode.
Uložte mimo dosahu zvierat!
PRÍPRAVOK VO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	

	Držiteľ autorizácie: 
	Albaugh TKI d.o.o. 
Grajski trg 21, 2327 Rače 
Slovinská republika  

	
	

	Číslo autorizácie ÚKSÚP:
	20-01025-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie: 
	2 l HDPE kanister s obsahom 1 kg
2,5 l HDPE kanister s obsahom 1,5 kg
4 l HDPE kanister s obsahom 2 kg
10 l HDPE kanister s obsahom 5 kg
20 l HDPE kanister s obsahom 10 kg



PONANT®  je ochranná známka alebo obchodný názov spoločnosti Albaugh, LLC alebo pridruženej spoločnosti  

PÔSOBENIE PRÍPRAVKU
Prípravok PONANT®  je herbicíd s účinnou látkou dicamba zo skupiny aminobenzoových kyselín. 
Účinná látka dicamba preniká do rastliny prevažne listami, stonkami a je rozvádzaná až do koreňov, takže spoľahlivo ničí i trváce buriny. V pletive citlivých rastlín nepriaznivo ovplyvňuje fotosyntézu a delenie buniek. Spôsobuje tak deformáciu listov a stoniek s následným odumretím celej rastliny. PONANT® sa vyznačuje vysokou toleranciou voči ošetrovaným rastlinám. 

Spektrum herbicídnej účinnosti:
Citlivé buriny: mrlík biely, mrlík hybridný, fialka roľná, láskavce
Stredne citlivé buriny: pichliač roľný,  pohánkovec ovíjavý, hluchavka purpurová
Odolné buriny: horčiak obyčajný, pupenec roľný, stavikrv vtáčí, horčica roľná, výmrv repky  

NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	kukurica
	dvojklíčnolistové buriny
	0,5 kg

	60 dní
	na zrno
na siláž



POKYNY PRE APLIKÁCIU
Dávka vody: 200 - 400 l /ha
Maximálny počet aplikácií:  1x za vegetačné obdobie

PONANT® aplikujte na jar, v období, kedy má plodina tri listy (BBCH 13) až do fázy vyvinutého 6. listu (BBCH 16).  Buriny sú najcitlivejšie vo fáze 2 – 4 pravých listov (BBCH 12 – BBCH 14).  Prípravok má najlepší účinok v období aktívneho rastu burín a keď je pôda vlhká.
Na zvýšenie účinnosti prípravku je vhodné pridať zmáčadlo/ tenzid.
Aplikujte len za bezvetria prípadne pri miernom vánku.
Neaplikujte ak očakávate dážď 12 hodín pred aplikáciou! Neaplikujte, ak nastane výrazný pokles teplôt (chlad a mráz). Neaplikujte prípravok pri teplotách pod +10°C a nad +28°C.
Neošetrujte porasty kukurice poškodené nočným kolísaním teplôt.
Zabráňte prekrytiu postrekových pásov.
Neošetrujte prípravkom PONANT® porasty trpiace poškodením spôsobeného inými herbicídmi alebo porasty trpiace stresom v dôsledku napadnutia škodcami alebo chorobami, výživového deficitu a poveternostných podmienok. 

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Pri dodržiavaní odporúčaní uvedených v tejto etikete neboli pozorované prejavy fytotoxicity, odrodovej citlivosti alebo ďalšie negatívne účinky na ošetrené rastliny. 
Niektoré poľné plodiny (repa cukrová, kapustová zelenina, repka jarná, repka ozimná, šalát, hrach,  rajčiak, zemiak), rovnako tak aj ovocné plodiny a niektoré okrasné rastliny sú citlivé na prípravok PONANT®. Prípravok nepoužívajte v období, keď hrozí nebezpečenstvo úletu aplikačnej kvapaliny na tieto plodiny rastúce v blízkosti ošetrovanej plochy.

OPATRENIA PROTI VZNIKU REZISTENCIE
Účinná látka dicamba je zaradená do HRAC skupiny O. Na obmedzenie rizika vývoja rezistentných biotypov aplikujte prípravok podľa pokynov v etikete, dodržujte správnu agrotechnickú prax v ochrane rastlín (aplikácia za optimálnych podmienok, striedanie plodín, eliminácia monokultúr), používajte kombináciu mechanickej a chemickej ochrany a striedajte prípravky s odlišným mechanizmom a spôsobom účinku.  

VPLYV NA ÚRODU
Nebol zistený negatívny vplyv na kvantitatívne a kvalitatívne parametre úrody.

VPLYV NA  NÁSLEDNÉ, NÁHRADNÉ  A SUSEDIACE PLODINY
[bookmark: OLE_LINK1]Po plodinách ošetrených herbicídom  PONANT®  je možné v bežnom osevnom postupe a po orbe zaradiť obilniny, repku ozimnú, bôb alebo trávy. Na jar je zaradenie plodín  bez obmedzenia.
V prípade nutnosti zaorania ošetreného porastu je možné bez obmedzenia zasiať iba jarné obilniny. Prípravok nesmie zasiahnuť susediace plodiny ani okolité porasty! Pozor na úlet aplikačnej kvapaliny pri ošetrení v blízkosti pestovaných dvojklíčnolistových rastlín.

PRÍPRAVA POSTREKOVEJ KVAPALINY A ZNEŠKODNENIE OBALOV
Odvážené množstvo prípravku rozmiešajte v pomocnej nádobe v menšom množstve vody na riedku homogénnu kašu, vlejte za stáleho miešania do nádrže postrekovača naplnenej do polovice vodou a doplňte na požadovaný objem. Prázdny obal z tohto prípravku zneškodnite ako nebezpečný odpad. Pripravte len také množstvo postrekovej kvapaliny, ktoré spotrebujete. Prázdny obal z tohto prípravku zneškodnite ako nebezpečný odpad. Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Aby nedošlo neskôr k poškodeniu iných plodín ošetrovaných postrekovačom, v ktorom bol prípravok PONANT®, musia byť všetky stopy prípravku z postrekovača odstránené ihneď po ukončení postreku podľa nasledujúceho postupu:
1) Okamžite po ošetrení nádrž vyprázdnite a zvonku opláchnite čistou vodou.
2) Po vyprázdnení nádrže dôkladne vypláchnite nádrž, ramená a trysky čistou vodou. 
3) Naplňte nádrž min. do 1/10 jej objemu čistou vodou a pridajte zodpovedajúce množstvo čistiaceho prípravku, zamiešajte a opäť prepláchnite ramená a trysky. Nádrž znovu naplňte a nechajte 15 minút stáť bez miešania, znovu prepláchnite ramená a trysky a nádrž vyprázdnite.
4) Trysky a sitká musia byť čistené oddelene pred zahájením a po ukončení oplachovania tiež čistiacim roztokom a prepláchnuté čistou vodou.
5) Nádrž, ramená, hadice a trysky prepláchnite čistou vodou (min. 1/10 objemu nádrže) a nádrž vypustite.
Čistené zariadenia a stroje nevyplachujte na ornej pôde ani v dosahu zdrojov podzemných a recipientov povrchových vôd! 
V prípade použitia čistiacich prostriedkov postupujte podľa návodu na ich použitie.

BEZPEČNOSTNÉ OPATRENIA
Pred použitím prípravku si dôkladne prečítajte návod na použitie (etiketu prípravku).
Príprava postrekovej kvapaliny:
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave aplikačnej kvapaliny sa neodporúča používať kontaktné šošovky. 

Aplikácia: 
Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. 
Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným a dojčiacim ženám, mladistvým a je nevhodná pre osoby trpiace alergickým ochorením. 

Pracovníci vstupujúci do ošetrených porastov: 
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách od postreku. 

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb:
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov.
Poškodené osobné ochranné pracovné prostriedky (napr. pretrhnuté rukavice) urýchlene vymeňte. 

Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo zariadenia, ale taktiež okolia obytných domov, záhrady, pozemky vrátane prístupových ciest a pod.

PRVÁ POMOC
	Všeobecné pokyny:
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Pri nadýchaní:
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť. 

	Pri styku s pokožkou:
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. 

	Pri zasiahnutí očí:
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich. rozhodujúce. Kontaminované kontaktné šošovky nie je možné znovu používať a je treba ich zlikvidovať.

	Pri náhodnom požití:
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie. 



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166.

SKLADOVANIE
Prípravok PONANT® skladujte v originálnych, pevne uzatvorených obaloch, v chladných, suchých a dobre vetrateľných miestnostiach oddelene od potravín, nápojov, krmív, osív, hnojív, dezinfekčných prostriedkov a obalov od týchto látok. 
Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.
 
Doplňujúce informácie držiteľa autorizácie:
Prípravok používajte výhradne v súlade s návodom na použitie. Spoločnosť Albaugh nepreberá zodpovednosť za škody spôsobené nesprávnym použitím či skladovaním prípravku.

